BŰNÜGYI TÖRVÉNYSZÉKI LABORATÓRIUMI VIZSGÁLATOK: Nehézfémszennyezés azonosítása

(Eredeti cím: FORENSIC SCIENCE:

Identifying heavy metal pollution)

Szerző

F.H. Bosman, H. Hotsma, R.A. van Iterson, Drenthe College,van Schaikweg 94 Emmen, the Netherlands, Kapcsolattartó: H. Hotsma@inter.nl.net
Nyelv

Angol, magyar

Összefoglalás

Egy építkezés során egy hordót találtak. A hordóból kevés, ismeretlen anyagi minőségű folyadék szivárgott. Az építkezés területén néhány évvel ezelőtt három vállalat működött, akik a hordó megtalálásának helye közelében egy-egy kis üzemet működtettek. Az eredetvizsgálatok három lehetséges gyanúsítottat mutattak ki. A ti feladatotok bebizonyítani, hogy melyik vállalat a felelős a környezetszennyezésért.
Feladatcsoport típusa
G
Természettudományos ismeretek használata problémamegoldásra
Problémamegoldás csapatmunkával

Kommunikáció
Pénzügyi és anyagi erőforrások kezelése
Mérési technikák
Térfogatos és gravimetriás analízis (argentometria)
Ultraibolya és látható (UV-VIS) abszorpciós spektroszkópia

Atomabszorpciós spektrofotometria (AAS)

Potenciometria

Azonosítási kémcsőreakciók/tesztek
Alkalmazási terület

Környezeti kémia

Idő

Gyakorlati órák:

420 perc

Elméletre szánt idő:
 90 perc
Iskolán kívüli idő:

  90 perc

StandardBase szabványvizsgálatok

Determination of iron in mosskiller using AAS

Determination of iron in water using visible spectrophotometry
Determination of phosphate in diet Coca Cola using visible spectrophotometry

Determination of phosphoric acid in diet Coca Cola using potentiometry

Determination of copper in pig food using AAS

StandardBase mérési technikák
Volumetric and gravimetric analysis (Argentometry)

Ultraviolet and Visible (UV-Vis) Absorption Spectroscopy
Atomic Absorption Spectrophotometry (AAS)
Potentiometry

Egyéb források

Technomatch, Emmen, Netherlands: www.technomatch.nl

http://en.wikipedia.org/wiki/Pollution
http://www.who.int/water_sanitation_health/en/

http://toxnet.nlm.nih.gov/cgi-bin/sis/search

Diák feladatleírás

BŰNÜGYI TÖRVÉNYSZÉKI LABORATÓRIUMI VIZSGÁLATOK: Nehézfémszennyezés azonosítása

(Eredeti cím: FORENSIC SCIENCE:

Identifying heavy metal pollution)

Egy építkezés során hordókat találtak. A hordókból kevés ismeretlen folyadék szivárgott. Néhány évvel ezelőtt három vállalat egy-egy kis üzemet működtetett ennek a helynek a közelében. Az eredetvizsgálat három lehetséges tettest mutatott ki. A mintát közvetlenül a hordóból vették. A ti laboratóriumotok részt vett a mintavételben.
A
Vállalat neve: Európai Acél Vállalat

Vezérigazgató: Mrs Icara Coldsma
A szomszédok szerint a vállalat tönkrement, mert a szennyvizükben levő mérgező vegyületek eltávolítása túl sokba került. Ezért a gyárat 1993-ban lerombolták. Azóta az üzem területét nem használták semmi másra. A hulladék anionok és különböző fémionok keveréke volt.

A hulladék kénsavat, foszforsavat, vas(III)- réz(II)- és stroncium(II)-ionokat tartalmazott. A vaskoncentráció a réztartalomhoz viszonyítva magas volt.

B
Vállalat neve: Krómozó Üzem

Tulajdonos: Mr Ferdinand Bosmean MSc

Ez a vállalat a versenyek díját képező serlegeket vonta be krómmal. Körülbelül 10 évvel ezelőtt a vállalat elköltözött egy olyan országba, ahol a munkabér jóval alacsonyabb.

Egy interjú során Mr. Bosmean kifejtette, hogy nem felelősek semmilyen vegyi eredetű környezetszennyezésért. Nem használtak foszforsavat a folyamat során, hanem kénsavat és sósavat alkalmaztak. Használtak viszont működésük közben vas(III), króm(III) és stroncium(II) tartalmú anyagokat.
C
Vállalat neve: Villám tűzijáték

Vezérigazgató: Mr Angus McIterson

2001-ben egy tragikus baleset történt, és egy óriási robbanás következett be. A gyár legnagyobb része megsemmisült. Túlélők nem voltak, de a tűzijáték fantasztikus volt.
[image: image13.jpg]



A tűzijátékokat három különböző fémsó keverékéből készítették (szulfátokból, kloridokból és nitrátokból). A hulladék kénsavat, foszforsavat, vas(III)-at, réz(II)-t és sok stroncium(II)-t tartalmazott. A vaskoncentráció a réztartalomhoz képest relatíve alacsony volt.
A Nemzeti Környezetvédelmi Laboratórium által korábban elvégzett vizsgálatok eredményeit az alábbi táblázat mutatja. A szennyezőanyagot tartalmazó tartályokat évente megvizsgálták, és a laboratórium éves jelentést készített a hulladékokról. Az A, B és C betűk a három vállalat jelét mutatják az első oszlopban.
	
	H3PO4
ppm
	RSD

%
	H2SO4
mol/L
	RSD

%
	HCL

mol/L
	Fe3+
ppm
	RSD

%
	Cu2+
ppm
	RSD 

%
	Sr2+
ppm
	RSD

%
	Cr3+
ppm
	RSD

%

	A
	1000 
	4
	0,1 
	5
	0
	100 
	2
	20 
	2
	100 
	6
	0
	8

	B
	
	
	0,01 
	5
	0,05 
	200 
	2
	0
	2
	100 
	6
	200 
	8

	C
	800 
	4
	0,1 
	5
	0
	20 
	2
	150 
	2
	100 
	6
	0
	8


RSD= relatív standard deviáció

Rövid összefoglaló

Egy környezetvédelmi vizsgálatokat végző laboratóriumban dolgoztok és azt akarjátok kimutatni, hogy melyik vállalat okozta a környezetszennyezést.
A csoportok száma: minimum 2
Csoportlétszám: 4-6 fő
Ha több különböző csoport van, akkor párhuzamosan végezhetik a munkát, vagy a csoportok alkalmazhatnak különböző mérési technikákat is.
(Például a vasat meghatározhatják atomabszorpciós és a látható fény tartományában működő, azaz VIS spektroszkópiával is.)
Elvégzendő vizsgálatok

Vizsgáljátok meg a mintát a várt komponensekre. A mintát meg kell szűrni, hogy tiszta oldatot kapjatok. Először végezzétek el az azonosítást: lángfestés és kémcsőreakciók segítségével határozzátok meg, hogy mely komponensek vannak jelen a mintában.

Amikor már ismert, hogy milyen összetevők vannak jelen, akkor kezdhetitek el a mennyiségi analízist. A bíróságon be kell bizonyítanotok, hogy melyik vállalat okozhatta a legnagyobb valószínűséggel a szennyeződést. Meg kell állapítani minden egyes analízisnek a konfidencia intervallumát, azaz megbízhatósági tartományát (használjátok a http://en.wikipedia.org/wiki/Student

%27s-t-test linken található t tesztet). A megbízhatósági tartomány közvetlen kapcsolatban van az időbeosztásotokkal (azaz a párhuzamos mérések éppen megfelelő számával). A bíró vagy az esküdtszék a vád tanújaként fog benneteket meghallgatni. A védőügyvéd pedig nyilván meg fogja kérdőjelezni a mért eredményeitek megbízhatóságát. Ezért teljesen biztosnak kell lennetek abban, hogy következtetéseitek korrektségét be is tudjátok bizonyítani. Mivel a vizsgálat költségét visszatérítik, ezért ki kell számítanotok a mérések összköltségét is.
Minden csoportnak:

1. Feladat

Azonosítsátok a fémionokat és az anionokat lángfestéssel, valamint specifikus és érzékeny kémcsőreakciókkal. (Tanulói feladatlap: Ionok azonosítása és a meghatározáshoz használható mérési technikák)
2.Feladat

Határozzátok meg az azonosított anyagok koncentrációját. [Tanulói feladatlap: Vízminta stroncium (Sr) tartalmának meghatározása atomabszorpcióval és Króm meghatározása atomabszorpcióval; a Fe3+, Cu2+, PO43- és a Cl- meghatározására alkalmazzátok a megfelelő StandardBase eljárásokat.]
3. Feladat
Töltsétek ki a saját táblázatotokat és vonjátok le belőle a következtetést arra nézve, hogy melyik vállalat okozhatta a környezetszennyezést! Következtessetek arra is, hogy mely vállalatok nem okozhatták a szennyezést!
Olvassátok el a három vállalatról szóló szöveget. A csoportnak minden egyes komponensre vonatkozólag el kell döntenie, hogy hogyan analizálja azt. Néhány esetben választanotok kell különböző mérési technikák között. Később a bíróságon az esküdtszéket meg kell majd győznötök arról, hogy a várható koncentrációtartománynak megfelelő eljárást választottátok.

Keressétek meg a kiválasztott StandardBase eljárásokat; a csoport minden tagjának legyen belőlük egy másolata. Olvassátok át alaposan az eljárásokat és bizonyosodjatok meg arról, hogy mindenki érti mit kell csinálnia.

Készítsetek egy munkatervet, foglaljátok le a szükséges eszközöket és anyagokat. Becsüljétek meg mindegyik vizsgálat költségét.
Készítsetek egy - az összes eredményeteket tartalmazó – táblázatot.
Célszerű kiszámítanotok belőlük az átlagot és a standard deviációt is.
Következtessetek arra, hogy melyik gyanúsított a bűnös.

Mivel a csoportotok segíti az ügyészséget abban, hogy megtalálja a felelős vállalatot, ezért el kell mennetek a tárgyalásra.

A csoportotoknak el kell döntenie, hogy hogyan készíthettek olyan bemutatót, ami meggyőzi majd az esküdtszéket.

A gyakorlati munka megkezdése előtt kockázatbecslést kell végezni!

Gyakorlati munka
Gyűjtsetek információkat az alkalmazott mérési technikákról.
Beszéljétek meg a terveteket a tanárotokkal (beleértve a műszereket és a vegyszereket is).
Vonjátok le a következtetés: melyik vállalat okozta a szennyezést?
Gyűjtsétek össze az összes vizsgálat eredményét.

Hasonlítsátok össze a csoporton belüli eredményeket és ha lehetséges, a másik csoport (vagy több csoport) eredményével is vessétek össze ezeket. Készítsetek egy összehasonlító táblázatot.

Megfeleltethetőek-e az eredményeitek és pontosságuk a korábbi mérések során tapasztaltaknak?
Vajon mennyire vagytok biztosak az állításaitok megbízhatóságában?
Írjatok egy részletes beszámolót, amely tartalmazza az eredményeiteket és következtetéseiteket is.

Önellenőrző feladatok diákoknak

Ehhez töltsétek ki a ProBase weboldalon található „Készségfejlesztés értékelése.doc” fájlt!

Tanulói adatlap: Ionok azonosítása és a meghatározáshoz használható mérési technikák
Lángpróba
Végezzünk lángfestési próbát a Sr jelenlétének kimutatására!

Vegyük ki az oldat egy cseppjét egy hurok alakú platinadróttal és tartsuk színtelen lángba. A megjelenő szín(ek) (lángfestés) jellemzőek a különböző fémekre.

A Sr jelenlétét intenzív vörös szín jelzi.
Fém


Szín

Na


Sárga
Li 


Vörös
Sr


Vörös (intenzív) 

Kémcsőpróbák
Bizonyos esetekben speciális és érzékeny reakciók állnak rendelkezésünkre, amikkel el tudjuk dönteni hogy egy bizonyos ion vagy komponens jelen van-e a mintában.
Cu2+
A Cu2+ ion jelenlétét ammónia oldattal mutathatjuk ki. Ammóniaoldat feleslegével sötétkék színt ad.
Cu2+ (aq)
+
4 NH3 (aq)
( 
[Cu(NH3)4 ]2+
világoskék




sötétkék

Ha vas(III) is jelen van, akkor az ammóniát feleslegben kell adni. Meg kell várni a teljes csapadékleválást és ezután kell még adni hozzá ammóniaoldatot.
Dimetil-glioxim–oldat hozzáadásakor az oldat sötétbarna lesz.

Fe3+
A vas(III) ionok egy nagyon intenzív vérvörös színt mutatnak az NH4SCN–oldattal.
PO43-
A foszfát-ionok ammónium-heptamolibdenát-oldattal intenzív kék oldatot adnak.
Cl-
A kloridiont (Cl-) Ag+-oldattal azonosíthatjuk. Fehér csapadékot ad.
SO42-
A SO42- -ion Ba2+-oldattal. Fehér csapadékot ad.
Töltsétek ki az alábbi táblázatot a próbák pozitív vagy negatív eredményei alapján!

Következtessetek arra, hogy melyik működtető(k) nem okozhatták a szennyeződést.
Határozzátok meg az anyagok koncentrációját az alábbi vizsgálati módszerek segítségével!
Komponensek

Analízis
Sr2+
AAS [Tanulói adatlap: Vízminta stroncium (Sr) tartalmának meghatározása atomabszorpcióval]
Cr3+
AAS (Tanulói adatlap: Króm meghatározása atomabszorpcióval)
Fe3+



AAS vagy VIS spektrofotometria (StandardBase)

Cu2+



AAS (StandardBase)
PO43-



VIS spektrofotometria (StandardBase)
Cl-

 

Argentometria (ProBase SALT AND DIET feladat)
Tanulói adatlap: Vízminta stroncium (Sr) tartalmának meghatározása atomabszorpcióval
Alkalmazási terület
Atomabszorpciós spektroszkópiával több mint 70 elemet határozhatunk meg; főként fémeket, így a stronciumot is. A stroncium meghatározását csak gáz, ill. gőz állapotban végezhetjük el, ahol a stroncium atomos vagy ionos formában van jelen.
Alapelv
A vízmintát megszűrjük, majd az oldatot beporlasztjuk a lángba. A lángban a részecskék gőzállapotú atomokká és elemi ionokká alakulnak. A gázfázisú fématomok speciális (meghatározott) hullámhosszúságú fényt tudnak elnyelni. Az elnyelés (abszorbancia) mértéke egyenesen arányos a fémkoncentrációval. Oxidáló hatású levegő-acetilén lángot kell használni („rich, red”).

Standard stroncium oldat: 100 mg Sr/dm3

Oldjunk 0,2415 g stroncium-nitrátot [Sr(NO3)2] 100 cm3 ionmentes víz és 
10 cm3 tömény sósav (HCl) elegyében és hígítsuk 1 dm3–re ionmentes vízzel.
Eljárás
Minta

Szűrjük a vízmintát üvegszűrőn keresztül egy száraz lombikba. Mérjük meg a minta és az összehasonlító (standard) oldatok abszorbanciáját atomabszorpciós spektrofotométerrel 460,7 nm hullámhossznál 0,2/0,4 nm résszélességgel.
A kalibrációs görbe felvétele
A standard stroncium-oldat 0,00; 1,00; 2,00; 3,00; 4,00 és 5,00 cm3 –ét mérjük be 100 cm3 –es mérőlombikokba. Töltsük fel desztillált vízzel a jelig és keverjük jól össze úgy, hogy a lombikot tízszer fel-le megforgatjuk.
Mérjük a minta és a standard oldatok abszorbanciáját atomabszorpciós spektrofotométerrel 460,7 nm hullámhossznál és 0,2/0,4 nm résszélességnél.
Számítások

Az abszorbanciát a koncentráció (mg/dm3) függvényében ábrázoljuk: a minta koncentrációját interpolálással határozhatjuk meg. Ezt végezhetjük Microsoft Excel program segítségével is.

Az eredmények megadása

Az eredményeket ppm Sr-ban adjuk meg.

Példa
	Sr koncentráció mg/dm3
	Abszorbancia

	0,000
	0,000

	1,000
	0,058

	2,000
	0,113

	3,000
	0,172

	4,000
	0,227

	5,000
	0,286


A regressziós egyenes a legkisebb négyzetek módszere szerint a következő eredményeket adja: 
Függvény:
A = 0,0570 C + 0,0001

Minták

	
	VI (95%)

	Y érték
	X (számított)
	X (min)
	X (max)

	0,136
	2,3831
	2,3253
	2,4408

	0,140
	2,4532
	2,3955
	2,5110

	átlag
	2,4182
	2,3745
	2,4618


Tanulói adatlap: Króm meghatározása atomabszorpcióval
A Sr esetében megadott Vízminta stroncium (Sr) tartalmának meghatározása atomabszorpcióval c. tanulói adatlapon leírt eljárást követjük és króm-vájtkatódos lámpát használunk, 357,9 nm a specifikus hullámhosszal és 0,7 nm résszélességgel. A kalibrációs görbe 5 ppm Cr koncentrációig lineáris.

Standard króm oldat, 100 mg Cr/dm3
Oldjunk 0,4577 g króm(III)-nitrátot Cr(NO3)3 100 cm3 ionmentes víz és 
10 cm3 tömény sósav (HCl) elegyében és hígítsuk ionmentes vízzel 1 dm 3 –re.
Tanári útmutató
Rövid áttekintés a mérési feladat céljairól

A tanulók analitikusokként dolgoznak egy környezetvédelmi laboratóriumban és bizonyítaniuk kell a bíróságon, hogy melyik vállalat okozta legnagyobb valószínűséggel a környezetszennyezést. A diákok egy összetett természettudományos probléma megoldását itt ahhoz hasonló módon tanulják meg, mintha puzzle-t raknának ki. Hogyan tudják vajon összeilleszteni a megfelelő részeket? Sokféle próbát és mérést végeznek a lángfestéstől a spektroszkópiáig, de a végeredmény egyszerűen az, hogy ártatlan, vagy bűnös-e az adott vállalat.
Készségfejlesztés

A tanulók megtanulják:
· Gyakorlati és elméleti tudásukat felhasználni természettudományos problémák megértésére a látható (VIS) spektrofotometria és atomabszorpciós spektrofotometria (AAS) területén
· Megfigyelni, megmérni, analizálni és kiértékelni adatokat, beleértve a spektrofotometriával mért adatokat is
· Együtt dolgozni másokkal, információt cserélni csoporttársakkal
· Elméleti tudásukat problémamegoldásra használni

· Csoportmunkában problémákat megoldani

· Egy általuk készített, és a hallgatóság által megvitatott munkaanyag segítségével gyakorolni a kommunikációt
· Az anyagi és pénzügyi erőforrás-tervezés alapjait
Szervezés

Minimum csoportszám: 2

Csoportlétszám: 4-6 fő
Több csoport esetén választhatunk: a csoportok párhuzamosan dolgozva azonos feladatokat végeznek, vagy különböző vizsgálati módszereket és mérési technikákat is alkalmazhatnak. (Például a vasat meg lehet határozni atomabszorpciósan és látható spektroszkópiával is.)
Lehet, hogy a csoportmunka során a diákoknak segítségre lesz szükségük.

Minden tanulónak részt kell vennie a tervezésben, a gyakorlati munkában és a beszámoló megírásában is. Biztosítani kell, hogy a csoport vagy csoportok bemutassák a tanárnak a kiválasztott mérési módszereket.
Adott esetben változtatásokra is szükség lehet.
Óraterv a tanároknak

Ha egy valódi tárgyalást szervezünk, az további motivációt jelent a tanulóknak arra, hogy jó előadást tartsanak. Szükség van egy esküdtszékre vagy egy bíróra. Kell még egy ügyvéd (hívjuk dr. Ördög Jánosnak), aki a vállalatokat képviseli. Ő majd igyekszik cáfolni az eredményeket azzal, hogy megpróbálja bebizonyítani, a csoport nem szabályos módon végezte a méréseket vagy a számításokat. (Például: hogyan vettek mintát, hogyan tartotósították azt, biztosították-e megfelelő címkézéssel, hogy a minták ne keveredjenek össze, abszolút biztosak lehetünk-e abban, hogy valóban a szennyezésért felelős vállalatot nevezték meg?)

· A téma tanári bevezetője (45 perc)
· Vázoljuk a projekt célját
· Megjelöljük az elvárt eredményt (tartalmi és formai szempontok szerint)

· Információgyűjtés, diagnosztikus értékelés a témához kapcsolódó kérdések segítségével, a csoportmunka megszervezése (45 perc)
· A gyakorlati munka végrehajtása (420 perc) 

· A beszámoló elkészítése, az eredmények kiértékelése és a hallgatóságnak való bemutatása (90 perc)

Amennyiben szükséges, a diákok a munkájukat otthon is befejezhetik.
Ötletek a tanároknak a feladat elvégzésére
	[image: image3.jpg]



	Egy helyi gazda földjén kijelöltünk egy kosárlabdapálya nagyságú területet. Speciális fehér és piros műanyag szalaggal kerítettük körbe. Minden (kb. 6 fős) csoportnak be kellett lépnie a bűntény területére. Előírás szerinti papír védőruha használatát is lehetővé tettük. Ez fokozta a kívánt hatást.

	A belépés előtt megkapták a lehetséges leletek jegyzékét: pl. keressenek meg egy hordót, amelyet mi tettünk oda. A csoportnak meg kellett beszélnie a különböző feladatokat. Fontos feladat volt a jegyzőkönyv felvétele és azoknak a helyeknek a megjelölése, ahol a különféle tárgyakat találták. Ezután minden tételt felcímkéztek, megjelöltek. Felhívtuk a figyelmüket arra, hogy minden tételt elszállítunk az iskolába és nyilván jó lenne, ha biztosak lehetnének abban, hogy a saját mintáikat vizsgálják majd meg.

	Minden csoportnak megvoltak a saját „leletei”, amelyeket a területre való belépésük előtt helyeztünk oda. A fémdetektor, amelyet a képen látunk egy könnyen használható amatőröknek való érzékelő. A területre való belépés előtt a csoportok tagjainak meg kellett osztani egymás között a feladatokat.

	Ez a rész nem kötelező, csak választható:

Néhány lábnyomot is elhelyeztünk a mintavételi területen. A tanulóknak ki kellett találni, hogy hogyan elegyítsék az összetevőket, hogy olyan gyorsan kötő keverékhez jussanak, ami lehetővé tette a lábnyomok lenyomatainak iskolába való szállítását további vizsgálatok céljából. Egy kis térképet kellett rajzolniuk, amelyen minden hely rajta volt, ahol leleteket találtak.
Az irányító tanár és a technikusok minden csoport számára új leleteket rejtettek el azalatt, amíg egy új csoportot tájékoztattak a feladatokról. A diákok természetesen készíthettek fényképeket a vizsgálataikról. Ezeket a fotókat mutatták be a szülőknek tartott beszámoló bevezetője során.

	Az iskolában a csoportoknak minden mintát analizálni kellett. A direkt, egyszerű spektroszkópiától a jóval fejlettebb atomabszorpciós spektrofotometriáig többféle mérési módszert alkalmaztak. E ProBase projekt első kipróbálását elsőéves diákok végezték, de másodéves diákok segítették és irányították őket a mérések és számítások elvégzése során.

	A címkézés fontossága akkor lett teljesen nyilvánvaló, amikor a csoportoknak azonosítani kellett, hogy melyik lábnyom az övék. Gondoltuk, hogy a lenyomat azonosítása és összehasonlítása a gyanúsított lábnyomával nehéz lesz. S így is volt: az egyik csoport elfelejtette felcímkézni a műanyag dobozát.

	A vizsgálatok és a számítások elvégzése után minden csoportnak készítenie kellett egy posztert, amit a bíró és az esküdtszék meggyőzésére használtak a törvényszéken (bíróságon). Végül minden diák nagyon igyekezett, hogy hatásos posztert készítsen. Nem engedtünk Power Point-ot készíteni, hogy meggyorsítsuk a bíró és az esküdtszék jelenlétében lefolytatott tárgyalást. A vizsgálat alatt a három gyanúsított védelmét dr. Ördög képviselte. Dr. Ördög észrevételeket tett arra vonatkozólag, hogy csoportok hogyan gyűjtötték össze az ún. bizonyítékokat és hogy vajon a mintavétel idejét és helyét korrekt módon feltüntették-e a jegyzőkönyvben.


Gyakorlati tanácsok
Felszerelés és vegyszerek

Anyagok és CAS számaik

	Név
	Tiszasági fok
	CAS-szám

	Króm(III)-nitrát
	AR
	13548-38-4

	Ammónium heptamolibdát
	Reagens
	12027-67-7

	Réz-szulfát-pentahidrát
	Reagens
	7758-99-8

	Ammónium-tiocianát
	Reagens
	13746-66

	Ezüst-nitrát
	Reagens
	7761-88-8

	Bárium-klorid
	Reagens
	10361-37-2

	Ammónia
	Reagens
	7664-41-7

	Dimetil-glioxim
	Reagens
	95-45-4

	Foszforsav
	Reagens
	7664-38-2

	Kénsav
	Reagens
	7664-93-9

	Sósav
	Reagens
	7647-010-0

	Vas(III)-ammónium-szulfát dodekahidrát
	Reagens
	10138-04-2

	Stroncium-nitrát
	AR
	10042-04-2


Készülékek

Műszerek
· UV/VIS spektrofotométer

· Atomabszorpciós spektrofotométer

· Kalibrált analitikai mérleg

Eszközök a lángfestési és a kémcsőpróbákhoz

· Platinadrót (hurok alakú)

· Gázégő
· Gyufa

· Kémcsövek

· Kereskedelemben kapható gyorsteszt az ionok azonosítására

Üvegeszközök és egyéb felszerelés
· 100cm3 –es mérőlombik

· Kalibrált kétjeles pipetták (1, 2, 3, 4, 5 cm3 )

· 1000cm3 –es mérőlombik
Előkészítés

Minta

A diákok által használt minták készítésekor a következő szempontokat kell figyelembe venni. Általában csoportonként egy mintát kell készíteni. Lehet azonos összetételű mintát is adni minden csoportnak, mert ezzel versenyhelyzetet teremthetünk.
A csoportok javaslatokat tesznek arra vonatkozóan, hogy milyen műszereket akarnak használni a mérésekhez. A legvalószínűbb, hogy atomabszorpciós és látható (VIS) fotométert használnak majd. Például a vas meghatározásánál a választaniuk kell a látható (VIS) spektrofotometriát alkalmazó o-fenantrolinos és az ASS között. Nem biztos, hogy mindkettő használatára van mód, ez attól függ, hogy milyen készülékek állnak rendelkezésre.
Vigyázzunk arra, hogy a három (A, B és C) vállalat profiljának megfelelő összetételű mintákat készítsünk.
Még érdekesebbé tehetjük a feladatot, ha megrendezünk egy „törvényszéki” tárgyalást, ahol minden csoport előadja a bizonyítékait és a következtetéseit, melynek során egy kollégánk játssza a bíró szerepét. Egy másik kolléga alakíthatja dr. Ördögöt, a védőügyvédet (azaz az „ördög ügyvédjét”). Dr. Ördögnek meg kell próbálni megtámadni az úgynevezett „bizonyítékokat” és ellenőrizni, hogy a mintavételi eljárás során nem történt-e szabálytalanság.
Minden minta egy-egy vállalathoz A-hoz, B-hez vagy C-hez kapcsolható
Válasszuk ki azt a vállalatot, amelyik felelős lesz a környezetszennyezésért és készítsük el a megfelelő mintát.
A minta

100 ppm Fe = 862,8 mg (NH4)2Fe(SO4)2.12H2O

20 ppm Cu = 78,55 mg CuSO4.5H2O

100 ppm Sr = 241,53 mg Sr(NO3)2
9,40 cm3 1 mol/dm3 H3PO4
100 cm3 1 mol/dm3 H2SO4
Töltsük fel a mérőlombikot desztillált vízzel az 1 dm3-es jelig.

B minta

200 ppm Fe = 1725,6 mg (NH4)2Fe(SO4)2.12H2O

100 ppm Sr = 241,53 mg Sr(NO3)2
200 ppm Cr = 915,4 mg Cr(NO3)3
10 cm3 1 mol/dm3 H2SO4
50 cm3 1 mol/dm3 HCl

Töltsük fel a mérőlombikot desztillált vízzel az 1 dm3-es jelig.
C minta

20 ppm Fe = 172,6 mg (NH4)2Fe(SO4)2.12H2O

150 ppm Cu = 589,14 mg CuSO4.5H2O

100 ppm Sr = 241,53 mg Sr(NO3)2
7,55 cm3 H3PO4
50 cm3 1mol/dm3 HCl
100 cm3 1 mol/dm3 H2SO4
Töltsük fel a mérőlombikot desztillált vízzel az 1 dm3-es jelig.

Példa az anyagi és pénzügyi erőforrások tervezésére
Ösztönözzük a diákokat az Excel használatára és arra, hogy számításaik a saját országukban érvényes valódi árakon alapuljanak. Például egy adott vizsgálatra:
	Vegyszerek
	Ár

€ / kg
	Felhasznált mennyiség (kg)
	Költség €

	kénsav
	10,00
	0,88
	9

	
	
	
	

	Bérlet
	Ár
€/óra
	Használati idő (óra)
	Költség*

	készülék, berendezés
	50,00
	4
	200

	épület (beleértve a víz, villany és fűtés szolgáltatást)
	200.0
	4
	800

	vizsgálati idő (óra)
	50,00
	4
	200

	
	
	
	

	Összes költség
	
	
	1209


*Költség=ár szorozva a felhasznált mennyiséggel.
Tesztfeladatok

1. Nézd meg a táblázatban (ld. Diák feladatleírás), hogy melyik vállalatnál volt a legalacsonyabb az összes fémion-koncentráció?

a) A

b) B

c) C

2. Nézd meg a táblázatban (ld. Diák feladatleírás), hogy melyik vállalatnál találták a legmagasabb fémion-koncentrációt?
a) A

b) B

c) C

3. A Népegészségügyi és Környezetvédelmi Intézet meghatározta a hulladékban jelenlevő króm(III) vegyületek toxicitását. A növények által felvett króm mennyisége:
a) Függ a krómsók vízben való oldhatóságától
b) Nincs különbség az oldódó és a nem oldódó króm(III)-vegyületek között
c) A króm(III) vegyületek nem mérgezőek
4. A tanulók egy korábbi csoportja által mért értékek a következők voltak:
µ = 80 ppm Fe és σ = 15 ppm Fe. A 95%-os megbízhatósági tartományt figyelembe véve a környezetszennyezésért felelős vállalat:

a) A
b) B
c) C
5. A táblázat alapján (ld. Diák feladatleírás) melyik fémet nem érdemes vizsgálni?

a) Vas

b) Stroncium

c) Réz


d) Króm

6. Hogy az egyik vállalat felelőssége kizárható legyen a következő ionokra érdemes vizsgálni:

a) klorid és króm
b) klorid és stroncium
c) stroncium és vas
7. Lehetséges az, hogy csak a foszforsavra, kénsavra és sósavra vizsgálunk, a fémekre nem, és mégis hozzá tudjuk rendelni a mintát a tulajdonosához?

a) Igen
b) Nem

c) Nem, de a B vállalatot ki tudjuk zárni.
8. Milyen lámpa használatát javasolja a fémek vizsgálatához?

a) egyszerű lámpa
b) több kémiai elem meghatározására alkalmas lámpa
c) mindegy

Megjegyzés: A válaszokat pirossal írtuk a szövegbe.
Tesztfeladatok

1. Nézd meg a táblázatban (ld. Diák feladatleírás), hogy melyik vállalatnál volt a legalacsonyabb az összes fémion-koncentráció?

a) A

b) B

c) C

2. Nézd meg a táblázatban (ld. Diák feladatleírás), hogy melyik vállalatnál találták a legmagasabb fémion-koncentrációt?

a) A

b) B

c) C

3. A Népegészségügyi és Környezetvédelmi Intézet meghatározta a hulladékban jelenlevő króm(III) vegyületek toxicitását. A növények által felvett króm mennyisége:
a) Függ a krómsók vízben való oldhatóságától

b) Nincs különbség az oldódó és a nem oldódó króm(III)-vegyületek között

c) A króm(III) vegyületek nem mérgezőek

4. A tanulók egy korábbi csoportja által mért értékek a következők voltak:

µ = 80 ppm Fe és σ = 15 ppm Fe. A 95%-os megbízhatósági tartományt figyelembe véve a környezetszennyezésért felelős vállalat:

a) A

b) B
c) C
5. A táblázat alapján (ld. Diák feladatleírás) melyik fémet nem érdemes vizsgálni?


a) Vas


b) Stroncium


c) Réz


d) Króm

6. Hogy az egyik vállalat felelőssége kizárható legyen a következő ionokra érdemes vizsgálni:

a) klorid és króm

b) klorid és stroncium

c) stroncium és vas

7. Lehetséges az, hogy csak a foszforsavra, kénsavra és sósavra vizsgálunk, a fémekre nem, és mégis hozzá tudjuk rendelni a mintát a tulajdonosához?

a) Igen

b) Nem

c) Nem, de a B vállalatot ki tudjuk zárni.

8. Milyen lámpa használatát javasolja a fémek vizsgálatához?

a) egyszerű lámpa

b) több kémiai elem meghatározására alkalmas lámpa

c) mindegy

